ΚΑΝΟΝΙΣΜΟΣ (ΕΟΚ) αριθ. 3504/92 ΤΗΣ ΕΠΙΤΡΟΠΗΣ της 3ης Δεκεμβρίου 1992 για τις λεπτομέρειες εφαρμογής του καθεστώτος εισαγωγής στην Κοινότητα προϊόντων του τομέα του αιγείου και προβείου κρέατος, καταγωγής Βοσνίας-Ερζεγοβίνης, Κροατίας, Σλοβενίας, Μαυροβουνίου, Σερβίας, και πρώην Γιουγκοσλαβικής Δημοκρατίας της Μακεδονίας μέχρι τέλους του 1992

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3125/92 του Συμβουλίου της 26ης Οκτωβρίου 1992 σχετικά με το καθεστώς που εφαρμόζεται κατά την εισαγωγή στην Κοινότητα των προϊόντων του τομέα του αιγείου και προβείου κρέατος καταγωγής καταγωγής Βοσνίας-Ερζεγοβίνης, Κροατίας, Σλοβενίας, Μαυροβουνίου, Σερβίας και πρώην Γιουγκοσλαβικής Δημοκρατίας της Μακεδονίας (1), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 3125/92 αναστέλλει εν μέρει την εφαρμογή του συστήματος διαχείρισης του καθεστώτος εισαγωγής που προβλέπεται από τη συμφωνία του 1981 μεταξύ της Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας για το εμπόριο στον τομέα του αιγείου και προβείου κρέατος (2) και από τη συμφωνία προσαρμογής του 1990 (3) και θεσπίζει την προσωρινή διαχείριση μόνο από την Κοινότητα, με κατανομή των ποσοτήτων, στις οποίες αναφέρεται η εν λόγω συμφωνία, μεταξύ των δημοκρατιών που προήλθαν από την πρώην Γιουγκοσλαβία- ότι το άρθρο 3 του κανονισμού (ΕΟΚ) αριθ. 3125/92 προβλέπει τις λεπτομέρειες εφαρμογής του νέου συστήματος διαχείρισης-

ότι πρέπει, για το σκοπό αυτό, να προσδιοριστεί η κατανομή των ποσοτήτων στις διάφορες δημοκρατίες και να καθοριστούν οι διαδικασίες που πρέπει να ακολουθούνται για την έκδοση των πιστοποιητικών εισαγωγής και, ιδίως, το υπόδειγμα που πρέπει να χρησιμοποιείται για το έγγραφο που αναφέρεται στην καταγωγή των ποσοτήτων- ότι πρέπει εξάλλου να οριστούν, στις διάφορες δημοκρατίες, οι οργανισμοί έκδοσης του εγγράφου που αναφέρεται καταγωγής των προϊόντων-

ότι, για να καταστεί δυνατή η συνέχιση των εμπορικών συναλλαγών, πρέπει να προβλεφθούν ποσότητες για τις διάφορες δημοκρατίες μέχρι τέλους του 1992-

ότι, για την ορθή και αποτελεσματική διαχείριση του καθεστώτος εισαγωγής μέχρι τέλους του 1992, πρέπει να προβλεφθεί η άμεση εφαρμογή του παρόντος κανονισμού-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αιγοπροβάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Γενικές διατάξεις

Άρθρο 1

Σε εφαρμογή του καθεστώτος που προβλέπεται από τον κανονισμό (ΕΟΚ) αριθ. 3125/92, οι ποσότητες που προβλέπονται για τα προϊόντα του τομέα του αιγείου και προβείου κρέατος από τη συμφωνία του 1981 μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας των οποίων η υπόλοιπη ποσότητα που πρέπει να διανεμηθεί για την περίοδο μέχρι το τέλος του 1992 ανέρχεται σε 1 800 τόνους, κατανέμονται μεταξύ των νέων Δημοκρατιών που προήλθαν από την εν λόγω Δημοκρατία, σε τόνους ισοδυνάμου σφαγίου, ως εξής:

Κωδικός ΣΟ Περιγραφή εμπορευμάτων Τρίτες χώρες και ποσότητες Βοσνία Ερζεγοβίνη Κροατία Σλοβενία πρώην Γιουγκ. Δημ. της Μακεδον. Σερβία Μαυροβούνιο 0104 Ζώντα προβατοειδή και αιγοειδή: 0 0 0 0 0 0 0104 10 90 και - Ζώντα προβατοειδή εκτός των αναπαραγωγών καθαρής φυλής (1) 0104 20 90 - Ζώντα αιγοειδή εκτός των αναπαραγωγών καθαρής φυλής (1) 0204 Κρέατα προβατοειδών ή αιγοειδών: - νωπά, διατηρημένα με 306 162 18 666 558 90 - απλή ψήξη ή κατεψυγμένα 0 0 0 0 0 0

(1) Για τα προϊόντα που υπάγονται στις διακρίσεις 0104 10 30, 0104 10 80 και 0104 20 90 της συνδυασμένης ονοματολογίας, ο συντελεστής μετατροπής καθαρού βάρους (βάρος ζώντος ζώου)/ βάρος σφαγίου (βάρος ισοδυνάμου σφαγίου) που πρέπει να ληφθεί υπόψη είναι 0,47.

Εντούτοις,

- για τα προϊόντα που κατάγονται από τη Σερβία και το Μαυροβούνιο, για όσο καιρό ισχύει η απαγόρευση που προβλέπεται από τον κανονισμό (ΕΟΚ) αριθ. 1432/92 (4), οι προβλεπόμενες ποσότητες δεν χορηγούνται,

- όσον αφορά εκείνα από τα προαναφερόμενα ανεξάρτητα κράτη τα οποία δεν έχουν ακόμη σφαγεία εγκεκριμένα για τις εξαγωγές στην Κοινότητα, οι ποσότητες του κρέατος μετατρέπονται σε ποσότητες ζώντων ζώων, εκφραζόμενες σε βάρος σφαγίου.

Άρθρο 2

1. Οι αιτήσεις για την έκδοση των πιστοποιητικών εισαγωγής που αναφέρονται στο άρθρο 1 υποβάλλονται στις αρμόδιες αρχές των κρατών μελών.

2. Οι αιτήσεις έκδοσης πιστοποιητικού εισαγωγής:

- συνοδεύονται από έγγραφο (του οποίου το υπόδειγμα εμφαίνεται στο παράρτημα Ι) σύμφωνα με τις διατάξεις του άρθρου 3 το οποίο έχει εκδοθεί πριν από ένα μήνα το πολύ από έναν από τους οργανισμούς εκδόσεως που περιλαμβάνονται στο παράρτημα ΙΙ,

- πρέπει να περιλαμβάνουν την ένδειξη του επιπέδου της τιμής που προβλέπεται για την εισαγωγή που πρόκειται να πραγματοποιηθεί.

Οι αρμόδιες αρχές των κρατών μελών διατηρούν το έγγραφο καταγωγής επί τρία χρόνια.

Άρθρο 3

1. Το έγγραφο καταγωγής που αναφέρεται στο άρθρο 2 καταρτίζεται σε πρωτότυπο και τρία αντίγραφα διαφορετικών χρωμάτων, σε έντυπο του οποίου το υπόδειγμα εμφαίνεται στο παράρτημα Ι.

Οι διαστάσεις του εντύπου είναι περίπου 210 x 297 χιλιοστά. Το πρωτότυπο καταρτίζεται σε λευκό χαρτί όπου είναι εμφανής οποιαδήποτε παραποίηση με μηχανικά ή χημικά μέσα.

2. Τα έντυπα εκτυπώνονται και συμπληρώνονται σε μία από τις γλώσσες της Κοινότητας.

3. Το πρωτότυπο και τα αντίγραφα συμπληρώνονται είτε σε γραφομηχανή είτε στο χέρι. Στην τελευταία αυτή περίπτωση πρέπει να συμπληρώνονται με μελάνι και με τυπογραφικούς χαρακτήρες.

4. Κάθε έγγραφο φέρει στο άνω δεξιό τετραγωνίδιο αύξοντα αριθμό. Τα αντίγραφα φέρουν τον ίδιο αριθμό με το πρωτότυπο.

5. Ο οργανισμός έκδοσης διατηρεί δύο αντίγραφα και ο αιτών παραλαμβάνει το πρωτότυπο και ένα αντίγραφο.

Άρθρο 4

1. Κάθε οργανισμός που εδίδει πιστοποιητικό και αναγράφεται στον κατάλογο που περιλαμβάνεται στο παράρτημα ΙΙ πρέπει:

α) να έχει αναγνωριστεί ως τέτοιος οργανισμός από την τρίτη χώρα η οποία εξάγει τα προϊόντα-

β) να έχει αναλάβει τη δέσμευση να παράσχει στην Επιτροπή και τα κράτη μέλη, μετά από σχετική αίτηση, οποιαδήποτε χρήσιμη πληροφορία που θα τους επιτρέψει να εξακριβώσουν τις ενδείξεις που αναγράφονται στο πιστοποιητικό καταγωγής και στις αιτήσεις για έκδοση πιστοποιητικών εισαγωγής.

2. Ο κατάλογος αναθεωρείται εφόσον η προϋπόθεση που αναφέρεται στην παράγραφο 1 στοιχείο α) δεν πληρείται πλέον, ή εφόσον ένας οργανισμός έκδοσης δεν εκπληρώνει μία από τις υποχρεώσεις που έχει αναλάβει.

Άρθρο 5

1. Το πιστοποιητικό εισαγωγής ισχύει τρεις μήνες από την ημερομηνία έκδοσής του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88 (5).

2. Η αίτηση έκδοσης πιστοποιητικού και το πιστοποιητικό φέρουν στο τετραγωνίδιο 8 την ένδειξη της τρίτης χώρας καταγωγής. Για τα προϊόντα που υπάγονται στις διακρίσεις 0104 10 90 και 0104 20 90 της συνδυασμένης ονοματολογίας μέχρι τις 31 Δεκεμβρίου 1992 και 0104 10 80 και 0104 20 90 της συνδυασμένης ονοματολογίας από 1ης Ιανουαρίου 1993, η αίτηση έκδοσης πιστοποιητικού και το πιστοποιητικό φέρουν στα τετραγωνίδια 17 και 18 την ένδειξη του καθαρού βάρους και του αριθμού των προς εισαγωγή ζώων.

Το πιστοποιητικό υποχρεώνει να γίνεται η εισαγωγή από την αναφερόμενη χώρα.

3. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, μόνο η ποσότητα που εμφαίνεται στο τετραγωνίδιο 17 του πιστοποιητικού εισαγωγής μπορεί να τεθεί σε ελεύθερη κυκλοφορία- γι' αυτό το σκοπό γράφεται στο τετραγωνίδιο 19 του εν λόγω πιστοποιητικού ο αριθμός "0".

Άρθρο 6

1. Το ποσό της εγγύησης της σχετικής με τα πιστοποιητικά εισαγωγής ανέρχεται σε:

- 0,5 Ecu ανά κεφαλή, για τα ζώντα ζώα,

- 2 Ecu ανά 100 χιλιόγραμμα καθαρού βάρους για τα άλλα προϊόντα.

Άρθρο 7

Τα κράτη μέλη ανακοινώνουν στην Επιτροπή τηλετυπικώς ή με τηλεαντίγραφο, το αργότερο τη δέκατη πέμπτη μέρα από την έκδοση του πιστοποιητικού, τις ποσότητες, ανά προϊόν και ανά χώρα καταγωγής, για τις οποίες εκδόθηκαν πιστοποιητικά εισαγωγής στο πλαίσιο του παρόντος κανονισμού.

Άρθρο 8

1. Οι αιτήσεις για έκδοση πιστοποιητικών που αναφέρονται στην πρώτη παράγραφο υποβάλλονται στις αρμόδιες αρχές των κρατών μελών μέχρι τις 7 Δεκεμβρίου 1992, το αργότερο.

2. Οι αιτήσεις πιστοποιητικών εισαγωγής κατανεμημένες ανά προϊόν και ανά χώρα καταγωγής διαβιβάζονται από τα κράτη μέλη στην Επιτροπή μέχρι τις 9 Δεκεμβρίου 1992 το αργότερο.

3. Πριν από τις 11 Δεκεμβρίου 1992, η Επιτροπή αποφασίζει ανά προϊόν και ανά χώρα καταγωγής:

α) είτε να επιτρέψει την έκδοση πιστοποιητικών για όλες τις ποσότητες για τις οποίες υποβλήθηκε αίτηση-

β) είτε να μειώσει τις ποσότητες αυτές κατά ένα ενιαίο ποσοστό.

4. Ωστόσο, για την εφαρμογή της παραγράφου 3 τα πιστοποιητικά εισαγωγής, που εκδίδονται από

- την Ελλάδα, περιορίζονται σε 200 τόνους,

- την Ιταλία, περιορίζονται στις ποσότητες εκείνες οι οποίες αποτελούν πλέον παράδοση,

- τη Γαλλία, περιορίζονται σε 50 τόνους,

- την Ιρλανδία, περιορίζονται στο 0.

5. Τα πιστοποιητικά εκδίδονται μέχρι τις 15 Δεκεμβρίου 1992 το αργότερο.

6. Για τις ποσότητες που αναφέρονται στην πρώτη παράγραφο, τα πιστοποιητικά εισαγωγής που εκδίδονται μέχρι τις 31 Δεκεμβρίου 1992 φέρουν στο τετραγωνίδιο 24, μία από τις ακόλουθες ενδείξεις:

- Exaccion limitada a cero (aplicacion del Reglamento (CEE) no 3504/92)

- Importafgift begraenset til nul (jf. forordning (EOF) nr. 3504/92)

- Beschraenkung der Abschoepfung auf Null (Anwendung der Verordnung (EWG) nr. 3504/92)

- Εισφορά περιοριζόμενη στο μηδέν (εφαρμογή του κανονισμού (ΕΟΚ) αριθ. 3504/92)

- Levy limited to zero (application of Regulation (EEC) No 3504/92)

- Prelevement limite a zero (application du Reglement (CEE) no 3504/92)

- Prelievo limitato a zero (applicazione del regolamento (CEE) n. 3504/92)

- Heffing beperkt to nul (toepassing van Verordening (EEG) nr. 3504/92)

- Direito nivelador limitado a zero (aplicacao do Regulamento (CEE) no 3504/92).

Άρθρο 9

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 313 της 30. 10. 1992, σ. 3. (2) ΕΕ αριθ. L 137 της 23. 5. 1981, σ. 29. (3) ΕΕ αριθ. L 95 της 12. 4. 1990, σ. 1. (4) ΕΕ αριθ. L 151 της 3. 6. 1992, σ. 4. (5) ΕΕ αριθ. L 331 της 2. 12. 1988, σ. 1.

ΠΑΡΑΡΤΗΜΑ Ι

1. Εξαγωγέας 2. Αριθ. εκδόσεως ΠΡΩΤΟΤΥΠΟ 3. ΟΡΓΑΝΙΣΜΟΣ ΕΚΔΟΣΕΩΣ 4. Παραλήπτης (όνομα, δ/νση, χώρα) Έγγραφο καταγωγής που πρέπει να συνοδεύει την αίτηση έκδοσης πιστοποιητικού εισαγωγής στην Ευρωπαϊκή Οικονομική Κοινότητα αιγοπροβάτων και αιγείου και προβείου κρέατος

Διάρκεια ισχύος του πιστοποιητικού 5. Χώρες εξαγωγής

6. Χώρα προορισμού

7. Μέσο μεταφοράς κατά την εκκίνηση 8. Μάρκες, αριθμοί και είδος των δεμάτων, περιγραφή των εμπορευμάτων, είδος και συσκευασία του προϊόντος: νωπό κρέας, εψυγμένο ή κατεψυγμένο, κεφαλές ζώων 9. Κωδικός ΣΟ

10. Καθαρό βάρος

(χιλιόγραμμα)

11. Καθαρό βάρος (χιλιόγραμμα) (και ολογράφως)

12. ΒΕΒΑΙΩΣΗ ΤΟΥ ΟΡΓΑΝΙΣΜΟΥ ΕΚΔΟΣΕΩΣ

Ο κάτωθι υπογεγραμμένος βεβαιώνω ότι η ποσότητα, που αναγράφεται στο παρόν έγγραφο καταγωγής ανέρχεται σε . . . χιλιόγραμμα βάρους σφαγίου (1) και αναφέρεται στη συνολική ποσότητα που αποτελεί το αντικείμενο του κανονισμού (ΕΟΚ) αριθ. 3504/92, είναι καταγωγής . . .

Τόπος Ημερομηνία (σφραγίδα του οργανισμού εκδόσεως) (Υπογραφή)

(1) Να χρησιμοποιηθούν οι συντελεστές μετατροπής που λαμβάνονται υπόψη στον κανονισμό (ΕΟΚ) αριθ. 3504/92.

ΠΑΡΑΡΤΗΜΑ ΙΙ

Κατάλογος των οργανισμών των χωρών εξαγωγής που είναι αρμόδιοι για την έκδοση εγγράφων καταγωγής

Κροατία: "EUROINSPEKT", Ζάγκρεμπ

Σλοβενία: "INSPEKT", Λουμπλιάνα

Πρώην Γιουγκοσλαβική Δημοκρατία της Μακεδονίας: Οικονομικό Επιμελητήριο της πρώην Γιουγκοσλαβικής Δημοκρατίας της Μακεδονίας

Βοσνία Ερζεγοβίνη: Οικονομικό Επιμελητήριο Βοσνίας και Ερζεγοβίνης.